kardosdrur/scandi-wiki huggingface dataset:
Maracaibo

Maracaibo er Venezuelas næststørste by efter hovedstaden, Caracas, og er delstaten Zulias hovedstad.

Maracaibo har tilnavnet La Tierra del Sol Amada, hvilket betyder "det af solen elskede land" (land i betydningen jordstykke).

Byen huser en rækker universiteter.

Historie 
Maracaibo blev grundlagt for første gang i 1529 af en tysker (Ambrosio Alfinger), hvis forsøg fejlede, hvorpå der fulgte et mislykket forsøg mere. I 1574 lykkedes det dog under navnet la Nueva Zamora de la Laguna de Maracaibo ("Maracaibos lagunes nye Zamora"), til ære for guvernør Mazariegos, som oprindeligt kom fra byen Zamora i Spanien. Byen er beliggende på den vestlige side af Maracaibosøen, som er den dominante part af det olierige Maracaibo vandområde.

Gennem byens første ca. 390 år forblev Maracaibo isoleret og separeret fra resten af landet. Transport var kun muligt over søen med færge eller lignende transportmiddel.
Biler, busser og lastbiler med deres landbrugsvarer og andre produkter var afhængige af færgesystemet mellem byen og den østlige kyst af søen. Derfor var Maracaiboområdet også mere økonomisk afhængigt af Colombia end Venezuela, da søen skilte landområdet fra resten af landet. En tanke om uafhængighed har pga. byens beliggenhed været indgroet i befolkningen og har været med til ønsket om en uafhængig stat.

Etymologi 
Der er flere versioner af hvordan navnet Maracai er fremkommet. En er dem er fra ordene Maare kaye, som på et indiansk sprog talt i området betyder "sted uden for hav"".

Etableret i 1529
Iisgård

Iisgård er en gammel gård, som nævnes første gang i 1200, da gården utvivlsomt har tilhørt biskop Skjalm Vognsen død i 1215, gården blev kaldt for Egsgaard. Iisgård ligger i Tved Sogn i Syddjurs Kommune. Hovedbygningen er opført i 1890.

Iisgård Gods er på 246 hektar.

Ejere af Iisgård 

 (1200-1215) Biskop Skjalm Vognsen
 (1215-1536) Århus Bispestol
 (1536-1544) Kronen
 (1544-1567) Anders Christensen Sandberg
 (1567-1587) Tyge Andersen Sandberg
 (1587) Kirsten Tygesdatter Sandberg gift Bryske
 (1587-1624) Gert Carlsen Bryske
 (1624-1635) Christoffer Gersdorff
 (1635-1651) Peter Christoffersen Gersdorff
 (1651-1661) Joachim Christoffersen Gersdorff
 (1661-1671) Dorthe Joachimsdatter Gersdorff gift Krabbe
 (1671-1677) Otto Krabbe
 (1677-1725) Christian Gersdorff
 (1725-1745) Jacob Christiansen Gersdorff
 (1745-1757) Christian Jacobsen Gersdorff
 (1757-1773) Joachim Christiansen Gersdorff
 (1773-1826) Ole Marcussen
 (1826-1827) Christian Mortensen Leemeyer
 (1827-1828) Jenisch
 (1828) Christian Mortensen Leemeyer
 (1828-1857) Niels Pedersen
 (1857-1890) Gustav C. L. Krøger
 (1890-1911) Just Henrik Krieger
 (1911-1951) Tyge Alexander Bech
 (1951-1970) Carl G. Mark
 (1970-1994) Alf Normann
 (1994-2008) Asger Møller Hansen
 (2008-2013) Jacob Ebbesen
 (2013-2016) Oluf Dall
 (2016-   ) Ole Dammark Knudsen

Ekstern henvisninger 
 
 Iisgård Gods

Kilder 
 J.P. Trap: Danmark 5. udgave, Kraks Landbrug

Herregårde i Syddjurs Kommune
Herregårde i Randers Amt
Blæresmælde

 
Blæresmælde (Silene vulgaris) er en 15-50 cm høj urt, der vokser på tørre overdrev, skrænter og vejkanter.

Beskrivelse 
Blæresmælde er en flerårig urt med en opstigende vækst. Stænglerne er glatte og blåduggede. Bladene er modsatte og æg- til linjeformede med hel rand. Over- og undersiderne er lyst grågrønne og blåduggede. Blomstringen sker i juni-august, hvor man ser blomsterne samlet i endestillede gaffelkvaste. De enkelte blomster er nikkende med et opblæst bæger og hvide, todelte kronblade. Frugterne er kapsler, som rummer mange frø.

Rodsystemet består af en lodret jordstængel med en grov pælerod, som bærer nogle få, grove siderødder.

Højde x bredde og årlig tilvækst: 0,30 x 0,20 m (30 x 20 cm/år).

Voksested 

Blæresmælde er udbredt i Nordafrika, Mellemøsten, Kaukasus, Centralasien, Sibirien, Østasien og på det Indiske subkontinent. I Europa er den almindelig overalt, herunder også i Danmark. Den er knyttet til lysåbne til halvskyggede voksesteder med en tør eller kun tidvis fugtig jord, der neutral eller kalkrig, men fattig på kvælstof.

Ved Øer nær Ebeltoft vokser den sammen med bl.a. alm. knopurt, bjergrørhvene, bugtet kløver, engelsk visse, gul snerre, hedelyng, krybende potentil, liden skjaller, rundbælg, rød svingel, spids øjentrøst, storblomstret brunelle og vild gulerod.

Brug 
De unge skud kan spises rå, og har en delikat ærtesmag. De ældre blade spises tilberedt, for eksempel kogte. Bruges især i landene omkring Middelhavet.

Note

Kilder 
 Signe Frederiksen et al., Dansk flora, 2. udgave, Gyldendal 2012. .

Eksterne henvisninger 
 Arne og Anna-Lena Anderberg: Den virtuella floran, Naturhistoriska riksmuseet 

Hvide blomster
Flerårige urter
Hovedbibliotek

Et hovedbibliotek er det vigtigste folkebibliotek i en kommune, der har flere biblioteker. Hovedbiblioteket vil som regel være centralt placeret.

Se også
Københavns Hovedbibliotek
Centralbibliotek

Folkebiblioteker i Danmark
Prima Nocte

Prima Nocte, kan henvise til flere ting:

Prima Nocte (album) – Suspekts tredje album.
Jus Primae Noctis – latin for "retten til den første nat".
Max Mule

Maximilian "Max" Mule (engelsk: Maximilian "Max" Goof) er en tegnefilmsfigur, der er søn af den populære Disney-figur Fedtmule. Han optrådte første gang i tegnefilmsserien Max og Mule.  Max er muligvis inspireret af den rødhårede "Junior" eller "Buster" ("George Geef, Jr.") fra en serie af Fedtmule-tegnefilm fra 1950'erne. 

Max er også medvirkende i Max og Mules spin-off film Fedtmule og søn (1995) og dens efterfølger Fedtmule og søn 2 (2000); filmen Mickey fejrer jul med alle sine venner (1999) og dens efterfølger Mickey fejrer jul i Andeby (2004); og i tv-serien Hos Mickey (2001).

Han er en af de få tegnefilmsfigurer, der ikke bare er blevet ældre, men er blevet det i tæt på virkelig tid. Han blev vist som en 11-årig i Max og Mule, som en teenager i Fedtmule og søn, og senest, i Fedtmule og søn 2 og Hos Mickey, en ung voksen.

Meget imod sit eget ønske ligner Max sin far til tider. Han synes dog selv at han er meget mere cool end Fedtmule, og er ikke så oprigtig og ydmyg som sin far, da han kan være noget af en pralhals, når han klarer sig godt i noget.

Max' stemme er i den engelske version blevet indtalt af Dana Hill (Max og Mule), Shaun Fleming (Mickey fejrer jul med alle sine venner) og Jason Marsden (alle optrædener siden Fedtmule og søn). I de danske synkroniseringer er hans talestemme blevet indtalt af Christian Potalivo, og hans sangstemme er blevet sunget af Laus Høybye.

Eksterne henvisninger 
 Max Mule på Internation Movie Database
 Max Mule på Danskestemmer.dk 
 

Disney-figurer
En vampyrs bekendelser (film)

En vampyrs bekendelser er en dramafilm fra 1994 instrueret af Neil Jordan og baseret på Anne Rices roman fra 1976 af samme navn. Filmen fokuserer på Lestat (Tom Cruise) og Louis (Brad Pitt), begyndende med Louis' forvandling til vampyr foresaget af Lestat i 1791. Filmen skildrer deres tid sammen, og at de to gør den tolvårige pige, Claudia, til vampyr. Fortællingen foregår under et interview, hvor Louis fortæller sin historie til en journalist i San Francisco. I birollerne ses skuespillerne Christian Slater, Kirsten Dunst og Antonio Banderas.

Filmen gik i biograferne i USA november 1994, og blev generelt positivt modtaget. Den modtog en Oscar-nominering for bedste scenografi og bedste musik. Kirsten Dunst blev også nomineret til en Golden Globe for bedste kvindelige birolle for sin rolle som Claudia i filmen.

Handling 

Handlingen strækker sig over en periode på omkring 180-200 år, og en stor del af filmen udspiller sig i New Orleans.

Medvirkende

Modtagelse 
At Tom Cruise skulle spille Lestat, blev i starten meget kritiseret af Anne Rice. Hun sagde om Cruise: "(han er) ikke mere min vampyr Lestat, end Edward G. Robinson er Rhett Butler" og at castingen var "så bizar, at det næsten er umuligt at forestille sig hvordan det kommer til at fungere". Men ikke desto mindre var hun tilfreds med Cruises optræden efter at have set den færdige film. Hun sagde: "fra det øjeblik han kom til syne, var Tom Lestat for mig"  og "At Tom fik Lestat til at fungere var noget jeg ikke havde set i en spåkugle". Anne Rice betalte 7.740 $ for to sider i Daily Variety, hvor hun roste hans optræden og undskyldte for sine tidligere fordomme. At Tom Cruise fik rollen er stadig omstridt iblandt fans.

Filmen var en kæmpesucces og betød fornyet interesse for bogen, der igen kom på bestsellerlisterne.

Efterfølgeren til En vampyrs bekendelser er Queen of the Damned (2002) med Aaliyah.

Trivia 
 River Phoenix havde oprindeligt rollen som interviewer før han døde. Christian Slater overtog i stedet rolle og donerede hele sin løn til Rivers foretrukne velgørenhedsorganisationer.
 Anne Rice havde oprindeligt den ide, at den britiske skuespiller Julian Sands skulle have spillet Lestat. Men da Sand ikke var et kendt navn, tilfaldt rollen i stedet Tom Cruise.
 I filmatiseringen af Spider-Man er der et tidspunkt, hvor Harry fortæller Mary Jane, at han læser En Vampyrs Bekendelser. Mary Jane siger, at hun har set filmen og pointerer, at det lille barn var ret uhyggeligt. I filmen En Vampyrs Bekendelser spiller Kirsten Dunst det lille barn, og i Spider-Man-filmene spiller hun Mary Jane Watson.

Forskelle på bog og film

Noter

Eksterne henvisninger 

 
 Komplet liste over skuespillere, der der var blevet påtænkt roller  på notstarring.com 

Amerikanske film fra 1994
Gyserfilm fra USA
Dramafilm fra USA
Engelsksprogede film
Film baseret på bøger
Vampyrfilm
Gyserfilm baseret på bøger
Vampyr krøniken - The Vampire Chronicles
Film instrueret af Neil Jordan
The Ring Two

The Ring Two er en amerikansk gyserfilm fra 2005, instrueret af Hideo Nakata. Den er efterfølgeren til The Ring, som er en amerikanske udgave af den japanske film Ringu.

Se også 
Samara Morgan

Eksterne henvisninger 
 

Amerikanske film fra 2005
Gyserfilm fra USA
Spøgelsesfilm
Tarsus

Tarsus (græsk: Ταρσός) er navnet på en by og en distrikt I den tyrkiske provins Mersin, byen ligger ca. 40 km fra den større by Adana. Den ligger på en sletten ved floden Seyhan Nehris udløb i Middelhavet.

Byens historie er mere end 5000 år har i lange perioder været centrum for handel mellem det vestlige og det østlige Middelhav. Mange civilisationer har haft stor indflydelse på byens historie, bl.a. da den blev hovedstad i 66 e.Kr. for den romerske provins, Cilicia og som scene for romancen mellem Marcus Antonius og Kleopatra. Den kristne apostel Paulus blev født her 10 e.Kr. Tidligere var byen underlagt hittitterne, assyrerne og været sæde for en af Perserrigets fire satrapper omkring 400 f.Kr. da Alexander den Store erobrede området. Efter romerne herskede byzantinerne, armenierne, seljukkkerne til byen blev en del af osmannerriget og til sidst Tyrkiet.

I moderne tid er Tarsus kommet til at stå i skyggen af den nærliggende storby Adana.

Tarsus har en lang historie som handelscentrum, og den er stadig centrum for området på den frugtbare Çukurovaslette. Byen er blevet centrum for industri knyttet til landbrug, men landbruget er stadig hovedindtægtskilden.

Byer i Tyrkiet
Bodil Bech

Bodil Adele Vilhelmine Bech (13. marts 1889 i Nørre Broby – 3. september 1942 i Gudhjem) var en dansk forfatter og oversætter.

Bodil Bech blev oprindeligt uddannet som koncertpianist på et konservatorium i New York under et femårigt ophold i USA sammen med sin første mand, civilingeniør Holger Lauritz Petersen Varder (ægteskab indgået i 1910, senere opløst).

I 1917 giftede hun sig med jurist og kunstskribent Poul Uttenreitter, som bl.a. var medskaber af kulturtidsskriftet Klingen og som var politifuldmægtig i Kerteminde.
Igennem dette ægteskab kom hun i kontakt med kunstnere, digtere mv. Ægteskabet holdt til 1921, hvor de blev skilt og flyttede fra Kerteminde.
Bodil Bech havde senere et længere samliv med digteren Jens August Schade, hvilket påvirkede begge forfatterskaber.

Bodil Bech fik sin debut i 1926 i tidsskriftet Tidens Kvinder og bidrog senere til flere tidsskrifter bl.a. Vild Hvede.

Først i 1934 fik hun udgivet sin første selvstændige bog, digtsamlingen, Vi der ejer Natten. Senere fulgte yderligere fire digtsamlinger: Ildtunger danser (1935), Granit og Dugg (1938), Flyvende Hestemanker (1940) og Ud af Himmelporte (1941). Derudover har hun under pseudonymet Anna Fole fået udgivet ungdomsromanen Lones Balkanfærd (1942).

Bøger 
 Busk-Jensen, Lise (red.): Nordiske forfatterinder, 1990.
 Dalager, Stig: Danske kvindelige forfattere, 1982.
 Traustedt, T.P.H. (red): Dansk litteraturhistorie, 1964-66.
 Brostrøm, Torben: Poetisk kermesse, 1962.
 Fonnesbech-Sandberg, Elna: Dem jeg mødte, 1944.

Eksterne henvisninger 
 Dansk Kvindebiografisk Leksikons artikel om Bodil Bech
 Bodil Bech på Dansk Forfatterleksikon
 

Digtere fra Danmark
Oversættere fra Danmark
Personer i Dansk Kvindebiografisk Leksikon
Dansksprogede forfattere fra Danmark
Kvindelige forfattere i det 20. århundrede
Tarsus (flertydig)

Ordet Tarsus har flere betydninger:
 Tarsus – by i Tyrkiet
 Fodrod – tarsus er den latinske betegnelse for fodroden
Rindum Kirke

Rindum kirke er en kirke i Ringkøbing og byens ældste bygning.

Rindum kirke er en romansk kirke fra 1200-tallet. Kor og kirkeskib er bygget af granitkvadre med dobbeltsokkel, mens det 14,5 meter høje kirketårn og våbenhuset er bygget i sengotisk stil. På tårnets tagryg ses mod syd og nord 2 horn, som er kraftsymboler.

Mogens Thams (2008) er den nuværende præst i kirken.

Eksterne kilder og henvisninger 
 Rindum Kirke hos KortTilKirken.dk

Kirker i Ringkøbing-Skjern Kommune
Kirker i Ringkøbing Amt
Kirker i Ribe Stift
Selvstyre

Selvstyre har flere betydninger:
 er et andet ord for selvstændighed og autonomi. 
 Grønlands Hjemmestyre ændrede i 2009 navn til Grønlands Selvstyre.

Autonomi
Flyverhjemmeværnet

Flyverhjemmeværnet (FHV) er en del af Hjemmeværnet. Den overordnede myndighed i Flyverhjemmeværnet (FHD) er Flyverhjemmeværnsdistriktet, hjemhørende på Flyvestation Karup, som desuden har et kontor i Jonstruplejren, hvorfra man støtter de østlige eskadriller. Tidligere var Flyverhjemmeværnet delt op i to distrikter, et i vest, med base i Ålborg, og et i øst, med base i Jonstruplejren nord for Ballerup. Flyverhjemmeværnet har 5.294 medlemmer, hvoraf 1.930 er aktive fordelt på 28 hjemmeværnseskadriller og to flyverhjemmeværnsdelinger (HVE), ledet af ulønnede kaptajner.

Fly 
Flyverhjemmeværnet råder over to Britten-Norman Defender BN2A-26 fly som man har leaset.. Flyene har seks timers udholdenhed i luften og er udrustet med en række sensorer til overvågning og eftersøgning. Piloterne er frivillige i hjemmeværnet med civilt CPL-certifikat (Commercial Pilot License). Piloterne og besætningsmedlemmerne screenes ved Forsvarets Rekruttering i Jonstrup, efter samme krav som de fastansatte militære piloter og besætningsmedlemmer i Flyvevåbnet. 

Tidligere rådede man over otte enmotors privatfly, der blev fløjet af hjemmeværnsfolk med mindst PPL-certifikat (Flyverhjemmeværnet uddanner ikke piloter), under navnet "Hjemmeværnets Flyvende Delinger", også kaldet HFD.

Opgaver 
Flyverhjemmeværnets primære opgave er overvågning ved hjælp af de to fly samt bevogtning og nærforsvar af Flyvevåbnets faciliteter. Flyverhjemmeværnet indgår i Hjemmeværnets generelle beredskab til støtte for det civile samfund i relation til miljø- og katastrofeindsats.

Derudover støtter Flyverhjemmeværnet især Flyvevåbnet med støtte til uddannelse af deres soldater, blandt andet agerer soldater fra FHV "hunter force" på Flyvevåbnets SERE-øvelser. I flyverhjemmeværnet har man desuden mulighed for at få Flyvevåbnets 4-måneders uddannelse til bevogtningsassistent samt Security Force.

Eskadriller 

Flyverhjemmeværnet består af 28 eskadriller og to delinger:
 HVE: Hjemmeværnseskadrille
 STHVE: Stabshjemmeværnseskadrille
 FSD: Flyverhjemmeværnsdeling

Luftmeldekorpset 
I 1934 blev Luftmeldetjenesten oprettet med frivillige der indrapporterede flyvning over dansk territorium. I 1952 blev Luftmeldetjenesten integreret i Flyverhjemmeværnet som Luftmeldekorpset, indtil det blev nedlagt i 2004. Et synligt bevis på Luftmeldekorpset har været de mindst 160 luftmeldetårne, der blev opstillet rundt omkring i Danmark.

Referencer

Eksterne henvisninger 
Flyverhjemmeværnets officielle webside  hentet d. 26. august 2009

Hjemmeværnet
Deportivo Alavés

Deportivo Alavés er en spansk fodboldklub fra Vitoria i Baskerlandet der spiller i den bedste række, La Liga. Klubben har spillet flere sæsoner i La Liga og var i 2001 i UEFA Cup-finalen, som de tabte til Liverpool FC.

Historie 
Klubben blev grundlagt i 1921, men var i flere år den lille klub i Baskerlandet efter Real Sociedad og Athletic Bilbao. I 1930 lykkedes det for første gang klubben at komme op i den bedste række. Det blev i den omgang til 3 sæsoner i La Liga.

I midten af 1980'erne var klubben på randen af konkurs, der kun i sidste øjeblik blev afværget ved at sælge den senere spanske landsholdsmålmand Andoni Zubizarreta.

I 1998/1999 rykkede klubben atter op i La Liga, og denne gang blev det den mest succesfulde periode i klubbens historie. Klubben fik uvant høje placeringer (en 6. plads i 1999/2000 og en 7. plads i 2001/2002) og spillede i 2000-2001 med i UEFA Cuppen, hvor den nåede til finalen. Her måtte man dog strække våben mod Liverpool FC efter forlænget spilletid. I 2003 rykkede klubben ud af La Liga, men i 2005 rykkede den op igen. Det blev dog kun for en enkelt sæson, og klubben ligger pt. i La Liga.

Titler 
UEFA Cup:
 Sølv (1): 2000/01

Kendte spillere 
  Andoni Zubizarreta
  Jordi Cruyff
  Cosmin Contra
  Dan Eggen
  John Aloisi

Eksterne henvisninger 

Deportivo Alavés' hjemmeside 

 
Etableret i 1921
Marinehjemmeværnet

Marinehjemmeværnet (MHV) er en del af det danske Hjemmeværn. Marinehjemmeværnet arbejder i tæt samarbejde med Søværnet på en række opgaver inden for farvandsovervågning, søredning og miljø samt bevogtning af Søværnets flådestationer.

Udbredelse 
Marinehjemmeværnet er placeret med base på Ringsted Kaserne, samt en afdeling under Det Bornholmske Hjemmeværn. Marinehjemmeværnet består herunder af 38 hjemmeværnsflotiller (HVF) med i alt ca. 5.000 medlemmer, fordelt jævnt rundt om i Danmark. Flotillerne er ledet af ulønnede kaptajnløjtnanter. 

Fartøjerne består af 2 forskellige skibsklasser: MHV 800-klassen og MHV 900-klassen. Dog er der en enkelt forlænget 800-klasse (MHV 851 Sabotøren), der selvstændigt benævnes 850-klassen. Fartøjerne er udrustet med gummibåde, moderne navigations- og kommunikationsudstyr samt udstyr til rednings- og havmiljøopgaver. Marinehjemmeværnets besætninger er frivillige og er, ifølge Marinehjemmeværnet selv, i stand til at rykke ud døgnet rundt.

I 2013 lagde de frivillige i Marinehjemmeværnet over 230.000 timer i opgaver for samfundet, disse bestod af:

 66 Rednings- og eftersøgningsopgaver

 6 Havmiljøaktioner

 72 Politipatruljer

 31 sejldage med SKAT

 200 sejldage med farvandsovervågning

Flotiller

Det Bornholmske Hjemmeværn

Referencer

Eksterne henvisninger 
 hjv.dk: Marinehjemmeværnet

Hjemmeværnet
Virksomhedshjemmeværnet

Virksomhedshjemmeværnet (VHV) var en del af det danske hjemmeværn, organiseret i de tre grene Energi (VEN), Tele (VTE) og Jernbane (VJE). Værnets opgave var at sørge for, at infrastrukturen i Danmark fungerer, og bestod af eksperter, som skulle sørge for dette.

Ekstern kilde/henvisning 

Virksomhedshjemmeværnets officielle webside  hentet d. 26. august 2009

Hjemmeværnet
Sven-Ole Thorsen

Sven-Ole Thorsen (født 24. september 1944) er en dansk bodybuilder og karatemester, der i 1985 rejste til Hollywood og fik en lang karriere som skuespiller og stuntman. 

I 1970'erne var han en af verdens stærkeste mænd og vandt en del mesterskaber i både styrkeløft og karate. Han er 196 centimeter høj.

Han har medvirket i mange af filmhistoriens største kommercielle succeser, ofte side om side med sin ven Arnold Schwarzenegger.

Thorsen fik sit filmgennembrud som Thorgrim, skurken med kæmpehammeren i Conan the Barbarian. Blandt hans største roller er Tigris of Gaul, Roms eneste ubesejrede gladiator, der i Gladiator har en kæmpemæssig tvekamp med Russell Crowe, omgivet af fire sultne tigre.

I 2007 udgav Sven-Ole Thorsen bogen Stærk mand i Hollywood, hvor han blandt andet skrev, at han for at blive Danmarks største mand i 1971 begyndte at tage anabole steroider i pilleform og fem år senere gik over til at give sig selv indsprøjtninger med præparatet Deca Durabolin. Stofferne betød, at han hurtigt blev Danmarks stærkeste mand. Indtagelsen af stoffet havde den bivirkning, at han fik pludselige raseriudbrud, hvilket kostede ham ægteskabet med sin første kone Anniqa. Sven-Ole Thorsen lagde først steroiderne på hylden i 1985.
Sven-Ole Thorsen blev den 15. november 2013 gift med den 24 år yngre svensk fødte Birgitta Sunding Thorsen.

Film

Tv-serier mm.

Litteratur 
 Sven-Ole Thorsen & Anniqa Forss: Kom i form – NU!! (træningsbrochure fra Sporting Health Club, ca. 1982)
 Sven-Ole Thorsen: Stærk mand i Hollywood (Aschehoug, 2007)

Referencer

Eksterne henvisninger 
 

Skuespillere fra Danmark
Bodybuildere fra Danmark
Personer fra København
Danskere i Hollywood
Stuntman
Dan Eggen

Dan Eggen (født 13. januar 1970) er en norsk tidligere fodboldspiller, der bl.a. spillede for BK Frem og Brøndby IF. Eggen var forsvarsspiller og spillede ligeledes 25 landskampe for Norge og scorede 2 mål. Han var med ved VM i fodbold 1994 og 1998.

Klubber 
 19XX-1990: Ready Oslo
 1990-1993: BK Frem
 1993-1997: Brøndby IF
 1997-1999: Celta Vigo
 1999-2004: Alavés
 2004: Le Mans

Fodboldspillere fra Norge
Fodboldspillere fra Boldklubben Frem
Fodboldspillere fra Brøndby IF
Fodboldspillere fra Celta de Vigo
Fodboldspillere fra Deportivo Alavés
Fodboldspillere fra Le Mans UC72
Deltagere ved verdensmesterskabet i fodbold 1994
Deltagere ved verdensmesterskabet i fodbold 1998
Deltagere ved det europæiske mesterskab i fodbold 2000
Magda Schneider

Magda Schneider (født 17. maj 1909 i Augsburg, død 30. juli 1996) er en tysk skuespiller og sanger. Hun var Romy Schneiders mor, der ligeledes var skuespiller.

Biografi 
Efter hun havde læst stenografi og maskinskrivning, kom hun på konservatoriet og lærte at synge samt på byteatret i Augsburg og lærte at danse ballet. 

Hun fik sin første filmrolle i 1930 i filmen Boykott.

Hun var gift med skuespilleren Wolf Albach-Retty fra 1937 til 1941 (hvor manden døde), som hun lærte at kende under optagelserne på filmen Kind, ich freu mich auf dein Kommen, hvori de begge spillede. Han blev far til datteren Rosemarie (kendt som Romy Schneider). I flere film har hun spillet sammen med datteren.

Filmografi 
Magda Schneider har blandt andet indspillet følgende film : 

 Boykott, 1930
 Das Lied einer Nacht, 1932
 Liebelei, 1933
 Sissi, 1955 (første film i trilogi omhandlende Elisabeth af Østrig-Ungarn)
 Sissi, den unge kejserinde, 1956
 Sissi på tronen, 1957

Eksterne henvisninger 

 

Skuespillere fra Tyskland